钦定古今图书集成/理学汇编/学行典/第209卷 > 张玨
## 钦定古今图书集成/理学汇编/学行典/第209卷 > 张玨

按《萧山县志》：“张绂子玨，字良毓。尝佐父发粟赈饥，捐
银代输岁课。巡抚刘题旌亦授郎秩。大父目盲，躬䑛
之，复明。母朱氏被火，冒焰出之，头额俱烂。父丧，哀毁
而卒。太傅屠滽题曰：‘承事郎义愍张孝子之墓’。”大学
士商辂为之传。玨子维翰，号干山，克修世德，由诸生
立功，任扬州指挥使。